Lav et referat af nedenstående tekst:

Tekst:
Et mindre to-personers fly er mandag eftermiddag omkirng klokken 13.30 styrtet i Mariager Fjord nær Kongsdal Havn. Den enlige pilot er reddet op og er uden for livsfare. Det oplyser vagtchefen ved Nordjyllands Politi, Per Vagn Nielsen. - Flyet er styrtet ned i selve fjorden, men piloten, som var den eneste ombord, er reddet op i live. Så heldigvis udviklede det sig ikke fuldt så alvorligt, som den første melding lød, siger han. Piloten har overfladiske skader på sine ben, men er i det store og hele uskadt. Han skal dog undersøges på skadestuen alligevel. Ifølge Falck blev den mandlige pilot reddet op af tililende både fra den nærliggende havn. Falck sendte også en båd på fjorden, men ifølge supervisoren ved Falcks vagtcentral i Aalborg var det lokale både fra havnen, der kom først til undsætning. Flyet sank umiddelbart efter ulykken. Piloten er en lokal mand fra Kongsdal Bådelaug. Kongsdals Havn ligger omkring 20 kilometer fra Hobro. Havarikommisionen skal nu undersøge ulykken.

Referat:
Et lille hobbyfly er styrtet i Mariager Fjord. En person var ombord, og han er udenfor livsfare. Opdateret kl. 14.48.